ધોની ભલે વોર્મએપ મેચમાં કપ્તાની કરવાના હોય, પરંતુ તેના પ્રશંસકો આ મેચને લઇને ખૂબ ઉત્સાહિત છે; કારણ કે કોઇ આંતરરાષ્ટ્રીય ટીમ વિરુદ્ધ આ ધોનીની છેલ્લી કપ્તાની હોય એવી પૂરી શક્યતા છે. ઇંગ્લેન્ડની ટીમ મુખ્ય મેચ પહેલાં બે ઇન્ડિયા 'એ' સાથે 2 વોર્મઅપ મેચ રમશે. ધોની મુંબઇમાં 10 જાન્યૂઆરીના રોજ યોજાનારી ઇંગ્લેન્ડ વિરુદ્ધની મેચમાં સુકાની પદ સંભાળશે. 12 જાન્યૂઆરીએ યોજાનાર બીજી વોર્મ અપ મેચમાં અંજિક્ય રહાણે કપ્તાની કરશે.